Document ID: 32014D0372

DEĊIŻJONI TA' IMPLIMENTAZZJONI TAL-KUMMISSJONI
tal-11 ta' Ġunju 2014
li tistabbilixxi t-tqassim annwali mill-Istati Membri tar-riżorsi globali tal-Fond Ewropew għall-Affarijiet Marittimi u s-Sajd disponibbli fil-qafas ta' ġestjoni konġunta għall-perjodu 2014-2020
(notifikata bid-dokument C(2014) 3781)
(2014/372/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 508/2014 tal-Parlament Ewropew u tal-Kunsill tal-15 ta' Mejju 2014 dwar il-Fond Ewropew għall-Affarijiet Marittimi u s-Sajd u li jħassar ir-Regolamenti tal-Kunsill (KE) Nru 2328/2003, (KE) Nru 861/2006, (KE) Nru 1198/2006 u (KE) Nru 791/2007 u r-Regolament (UE) Nru 1255/2011 tal-Parlament Ewropew u tal-Kunsill (1), u b'mod partikolari l-Artikolu 16(2) tiegħu,
Billi:
(1)
Skont l-Artikolu 13(1) tar-Regolament (UE) Nru 508/2014, ir-riżorsi disponibbli għall-impenji mill-Fond Ewropew għall-Affarijiet Marittimi u s-Sajd (“FEMS”) għall-perjodu 2014 sal-2020 taħt il-ġestjoni konġunta jammontaw għal EUR 5 749 331 600 fi prezzijiet attwali skont it-tqassim annwali stabbilit fl-Anness II ta' dak ir-Regolament.
(2)
Skont l-Artikolu 16(2) tar- Regolament (UE) Nru 508/2014, huwa meħtieġ li jiġi stabbilit it-tqassim annwali skont l-Istat Membru tar-riżorsi globali allokati taħt il-FEMS taħt il-ġestjoni konġunta.
ADOTTAT DIN ID-DEĊIŻJONI:
Artikolu 1
L-analiżi annwali mill-Istati Membri tar-riżorsi globali disponibbli mill-FEMS għall-perjodu li jkopri mill-2014 sal-2020 taħt il-ġestjoni konġunta għandhom ikunu kif stabbilit fl-Anness.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, il-11 ta' Ġunju 2014.

Labels: 2
8
6
18
15